Röntgenrannsóknir er samheiti yfir þær rannsóknir sem nota röntgengeisla til að skoða innri líffæri líkamans . Röntgengeislar eru mest notaðir til sjúkdómsgreininga og einnig í lækningaskyni gegn krabbameini . Röntgengeislar eru ein tegund af rafsegulgeislun líkt og sýnilegt ljós . Þeir hafa hins vegar styttri bylgjulengd og hærri orku en sýnilegt ljós sem gerir þeim kleift að komast í gegnum líkamann . Röntgenmyndir eru skuggamyndir af vefjum sem röntgengeislarnir fara í gegnum . Eftir því sem vefirnir eru þéttari er erfiðara fyrir geislana að komast í gegn . Bein hleypa röntgengeislum illa í gegnum sig og eru því ljós á mynd en lungu eru full af lofti og hleypa þeim vel í gegn og eru því dökk á mynd . Hin háa orka sem röntgengeislarnir búa yfir getur valdið vefjaskemmdum en þá þarf geislunin að vera mjög mikil og af allt annarri stærðargráðu en í venjulegum röntgenrannsóknum . Vegna þessara áhrifa er ekki æskilegt fyrir þungaðar konur að fara í röntgenrannsókn vegna örrar frumuskiptingar fóstursins . Fyrir aðra en barnshafandi konur er hættan við röntgenrannsóknir langtum minni en sá ávinningur sem fæst með réttri sjúkdómsgeiningu . Fyrir almennar röntgenrannsóknir á beinum og lungum er enginn undirbúningur . Við margar sérrannsóknir er ekki þörf á sérstökum undirbúningi nema þegar fasta þarf eða drekka skuggaefni . Allar upplýsingar sem lúta að undirbúningi fyrir rannsóknir eru gefnar þegar tími er pantaður . Röntgen - og tölvusneiðmyndarannsóknir eru framkvæmdar af geislafræðingum eða röntgenlæknum . Sérhver rannsókn samanstendur yfirleitt af fyrirfram ákveðnum fjölda mynda . Stundum þarf að endurtaka myndir eða taka sérmyndir . Við rannsóknir á meltingarvegi þarf oft að gefa skuggaefni sem sérstaklega er notað við rannsókn á smágirni og ristli . Stundum er notað skuggaefni í æð eingöngu en líka oft ásamt skuggaefni til drykkjar , til að greina betur líkamsvefi og þá einkum við ýmsar sérrannsóknir . Ofnæmisviðbrögð geta myndast við gjöf skuggaefnis og nauðsynlegt að upplýsa um þau hafi slíkt komið fyrir áður . Skert nýrnastarfsemi og vissar tegundir sykursýkislyfja eru frábending við gjöf skuggaefnis . Rannsóknartíminn getur verið mismunandi langur eftir því hvers eðlis rannsóknin er . Röntgenlæknir skoðar og metur rannsóknina . Niðurstöður eru sendar til þess læknis er bað um hana og berast þær yfirleitt innan þriggja daga frá því að rannsóknin var gerð . Síðast uppfært mánudagur , 25 Maí 2015 12:28